«Մանվել Գրիգորյանի գործի շրջանակներում կա՞ն էլի կասկածյալներ, որոնք առաջիկայում կանչվելու են հարցաքննության»,- այսօր լրագրողներն Ազգային ժողովում հարցրեցին գլխավոր դատախազ Արթուր Դավթյանին: Վերջինը պատասխանեց, որ այս պահի դրությամբ կան քրեական գործով անցնող անձինք, որոնք առաջիկայում կհարցաքննվեն. «Այս գործը շատ ծավալուն է. այս պահին ձեռք բերված տվյալները վկայում են մեծաքանակ անձանց ներգրավվածության մասին, դեռ քննությունը շարունակվում է»: